З А П И С Н И К

	Од 41-вата Седница на Советот на Општината Битола одржана на 03.06.2024 година.
	Седницата се одржа во големата сала за седници на Советот на Општина Битола и 
почна со работа во 10,05 часот.
	На седницата присуствуваа 31 членови на Советот:Габриела Илиевска-Претседател на Советот,Лидија Павловска,Ненси Лозанче,Михајло Вангелов,Марица Тодоровска, Марко Јосифовски, Бојан Бојкоски,Марта Ѓоргиевска,Анета Ѓоргиевска,Ѓорѓи Ѓорѓиевски, Зоран Петковски,Ленче Илиевска, Златко Лозановски,Сашо Никовски,Александар Димовски, Методија Илиевски,Петар Николовски,Кети Неделковска,Елизабета Тодоровска,Мирјана Захариевска Ралевска,Кире Климески,Елена Кромидаровска Маховска,Борче Корлевски, Жаклина Наумовска,Јадранка Павловска,Алмир Адемоски, Иван Чулакоски,Гаврил Трајковски,Горан Велевски,Мерита Исмајловска и Анастасија Трајковска.
	Конфликт на интереси по точките од дневниот ред имаа неколку советници.
На седницата присуствуваа гости и јавни средствата за информирање,претставници од општинската администрација како и Директори на ЈП-ја (КЈП Нискоградба,ЈП Комуналец,СЈУ Рајдер,ЈП Пазари и студенти од ПФК.
Претседателката Габриела Илиевска го прочита дневниот ред со 12 точки кој беше доставен до советниците и праша дали имаат предлог за измени и дополнување на истиот.
Иван Чулакоски се јави за збор и рече,бидејќи пред неколку месеци едногласно изгласавме изградба на Гондола на Пелистер за која до денес немаме никаква реализација од непознати причини,сакам да ве известам дека е распишан повик за финансирање на техничка документација за инфраструктурни проекти во рамките на фондот за техничка документација наменет за Општините и центрите за регионален развој кои ќе напоменам дека е финансиран од Шведска и амбасадата на Шведска во Македонија и овој проект за Гондола директно влегува во рамките на проектот и можеме веднаш да аплицираме и бидејќи рокот за поднесување е до 10.06 и поради итноста барам оваа точка да биде поставена како прва точка на дневниот ред,Чулакоски ја прочита неговата точка која ја предложи за дневниот ред и смета дека ова е уште една шанса некој да го финансира проектот за Гондолата,да ја поседуваме техничката документација и да сме запознаени која ќе биде финансиската конструкција и каде точно би поминувала Гондолата.
1.)Заклучок со кој се обврзува Градоначалникот на Општина Битола да аплицира за фондот за техничка документација односно на повикот за финансирање на техничка документација за инфраструктурни проекти.
Борче Корлевски се јави за збор и предложи дополнување на дневниот ред со точка,за стимулирање и наградување на РК Еурофарм Пелистер.Се осврна на минатата година каде биле одделени 3 милиони ден. финансиски средства на РК Еурофарм Пелистер за шампионската титула и потсети на постоечкиот договорот на ракометната платформа. Корлевски предложи наградување на РК Еурофам Пелистер од 3.5 милиони ден. и ја објасни целата постапка каде истакна дека ракометниот клуб бележи успеси во сите категории не само за шампионската титула,туку и кадети,пионери и младинци, смета дека истите треба да бидат наградени бидејќи си стојат и до договорот и не барале дополнителни финансиски средства.
1.)Иницијатива за финансиска поддршка од 3,5 милиони денари за РК Еурофарм Пелистер Битола за целокупна поддршка на ракометниот колектив.
Претседателката Габриела Илиевска истакна дека до Советот на Општина Битола во утринските часови пристигнале две иницијативи од Градоначалникот на Општина Битола,за првата одлука по моја реакција истата беше изменета бидејќи на минатата седница од секторот за финансии во Општина Битола добила известување дека се додека нема завршување на изборите и формирање на Влада не смее да се поставува точка на дневен ред со финансиски импликации,каде подоцна добив известување каде Градоначалникот побара од Советот да донесе иницијатива за давање на финансиски средства на РК Еурофарм Пелистер Битола во износ од 3 милиони ден.,смета дека со оваа точка се работи за популизам бидејќи неможе да се донесе ваква точка изгласана,но како моја обврска и Претседател на Советот е да ја ставам на дневен ред и истата да биде гласана.По однос на втората дополнителна точка истакна дека истото е известување кое било испратено од актуелниот вд Директор на ЈП Водовод кое бара да биде разрешен од функцијата претседател на УО на КЈП Нискоградба поради неспојливост на функцијата претседател на УО и вд Директор.Претседателката ја објасни постапката кога било испратено и потпишано решението,смета дека невозможно е да биде потпишано решение за вд Директор кога притоа истата личност не е разрешена од УО,меѓутоа од нејзина страна како Претседател точките ќе бидат предложени на дневен ред но смета дека правно се игра со Советот на Општина Битола.
1.)Иницијатива за давање на финансиски средства на РК Еурофарм Пелистер АД Битола во износ од 3 милиони денари во вид на поддршка и признание за постигнатите високи резултати.
2.)Решение за разрешување на претседател на управен одбор на КЈП Нискоградба Битола.
Алмир Адемоски се јави за збор и на почетокот од дискусијата ја поздрави иницијативата за финансирање од 3 милиони ден. на РК Еурофарм Пелистер од страна на Градоначалникот и предложи две иницијативи за дополнување на дневениот ред каде смета дека треба да бидат поддржани бидејќи истите се успешни.
1.)Иницијатива за финансиска поддршка на тенискиот клуб Битола со 300.000,00 денари.
2.)Иницијатива за финансиска поддршка на боксерски клуб Пелистерски Јунак со 300.000,00 денари.
Борче Корлевски повторно се јави и предложи уште една дополнителна точка за дополнување на дневниот ред.
1.)Информација од УО и Градоначалникот за булингот во ООУ „Даме Груев” Битола и ООУ „Св.Кирил и Методиј” Битола.

Претседателката на Советот Габриела Илиевска ги стави на гласање предложените дополнителни точки.
Предлогот на советникот Иван Чулакоски за дополнување на дневниот ред:
1.)Заклучок со кој се обврзува Градоначалникот на Општина Битола да аплицира за фондот за техничка документација односно на повикот за финансирање на техничка документација за инфраструктурни проекти,предлогот беше ставен на гласање и прифатен со 28 гласови ЗА.

Предлогот на советникот Борче Корлевски за дополнување на дневниот ред:
1.)Иницијатива за финансиска поддршка од 3,5 милиони денари за РК Еурофарм Пелистер Битола за целокупна поддршка на ракометниот колектив,предлогот беше ставен на гласање и прифатен со 27 гласови ЗА и 1 Воздржан.
Предлогот на Претседателката Габриела Илиевска за дополнување на дневниот ред:
1.)Иницијатива за давање на финансиски средства на РК Еурофарм Пелистер АД Битола во износ од 3 милиони денари во вид на поддршка и признание за постигнатите високи резултати,предлогот беше ставен на гласање и прифатен со 27 гласови ЗА и 1 Воздржан.
2.)Решение за разрешување на претседател на управен одбор на КЈП Нискоградба Битола,предлогот беше ставен на гласање и прифатен со 26 гласови ЗА и 1 Советник изземен од гласање.
Предлогот на советникот Алмир Адемоски за дополнување на дневниот ред:
1.)Иницијатива за финансиска поддршка на тенискиот клуб Битола со 300.000,00 денари,предлогот беше ставен на гласање и прифатен со 28 гласови ЗА.
2.)Иницијатива за финансиска поддршка на боксерски клуб Пелистерски Јунак со 300.000,00 денари,предлогот беше ставен на гласање и прифатен со 28 гласови ЗА.
Предлогот на советникот Борче Корлевски за дополнување на дневниот ред:
1.)Информација од УО и Градоначалникот за булингот во ООУ „Даме Груев” Битола и ООУ „Св.Кирил и Методиј” Битола,предлогот беше ставен на гласање и прифатен со 28 гласови ЗА.
Претседателката даде пауза од 5 минути за составување на дневниот ред.



За работа на седницата беше предложен и прифатен (29 ЗА) следниот


Д Н Е В Е Н    Р Е Д

1. [bookmark: _Hlk48303666]Заклучок со кој се обврзува Градоначалникот на Општина Битола да аплицира за фондот за техничка документација односно на повикот за финансирање на техничка документација за инфраструктурни проекти.
2. Квартален извештај за извршување на Буџетот на Општина Битола во првиот квартал од 2024 година.
3. Програма за хуман третман и благосостојба на бездомни животни на подрачјето на Општина Битола за 2024 година.
4. Решение за давање согласност на Одлуката за утврдување на почетокот и завршетокот на работното време во ЈОУДГ „Естреја Овадија Мара” Битола.
5. Решение за давање согласност на Одлуката за утврдување на вредност на бодот за пресметување на плата на административните (државните) службеници вработени во ЈОУДГ „Естреја Овадија Мара” Битола за 2024 година.
6. Решение за давање согласност на Одлуката за утврдување на вредност на бодот за пресметување на плати на директорот и давателите на јавни услуги вработени во ЈОУДГ „Естреја Овадија Мара” Битола за 2024 година.
7. Решение за давање согласност на Одлуката за поднесување на барање за донесување на Одлука на Советот на Општина Битола за склучување на договори на Општина Битола со КЈП Нискоградба Битола за реализирање на Програмата на Советот на Општина Битола за изведување на градежни работи за санација на коловози со тампон од дробен камен со примена на член 24 од ЗЈН.
8. Решение за давање согласност на Одлуката за донесување на ценовник за изведување на градежни работи на КЈП Нискоградба Битола за потребите на Општина Битола – санација на коловози со тампон од дробен камен.
9. Решение за давање согласност на Одлуката за зголемување на бруто пресметковните бодови за платата на вработените во ЈП Комуналец Битола.
10. Решение за давање согласност на Одлуката за усвојување на предлогот за корекција на цени за сместување и услуги на корисници во ЈОУ Дом за стари лица „СЈУ РАЈДЕР” Битола.
11. Решение за давање согласност на Одлуката за линеарно зголемување на платите во ЈП Пазари Битола.
12. Решение за давање согласност на Одлуката за прием на донација на плочки на ЈП Пазари Битола.
13. Правилник за финансиска поддршка на спортисти, спортски клубови, спортски здруженија и други правни лица од областа на спортот.
14. Иницијатива за финансиска поддршка од 3,5 милиони денари за РК Еурофарм Пелистер Битола за целокупна поддршка на ракометниот колектив.
15. Иницијатива за давање на финансиски средства на РК Еурофарм Пелистер АД Битола во износ од 3 милиони денари во вид на поддршка и признание за постигнатите високи резултати.
16. Решение за разрешување на претседател на управен одбор на КЈП Нискоградба Битола.
17. Иницијатива за финансиска поддршка на тенискиот клуб Битола со 300.000,00 денари.
18. Иницијатива за финансиска поддршка на боксерски клуб Пелистерски Јунак со 300.000,00 денари.
19. Информација од УО и Градоначалникот за булингот во ООУ „Даме Груев” Битола и ООУ „Св.Кирил и Методиј” Битола.


1.
	Бојан Бојкоски на почетокот од дискусијата ја поздрави иницијативата на советникот Чулакоски за изработка на техничка докуменатција,меѓутоа смета дека е должен да го извести Советот и граѓаните дека во рамките на повикот кој што бил објавен од UNDP,Бирото за регионален развој и Шведската амбасада би се финансирале 11 проекти од кои 3 ќе бидат големи,а останатите  би биле мали проекти,односно максималниот Буџет кој што би бил за аплицирање во едниот повик за големите проекти би изнесувал 50 илјади долари,за другите 20 илјади долари.Бојкоски напомена дека имало неколку критериуми кои што би требало да бидат запазени (минимално кофинансирање од страна на апликантот и објасни колку би требало Општина Битола да кофинансира доколку аплицира),подоцна напомена дека инфраструктурните проекти немало да бидат финансирани во кои што бараат решавање на имотно правни односи,како на пр.  нејаснотии и спорни имотно правни односи,исто така напомена дека средствата од грантот нема да можат да се користат за проекти со потенцијално долги комплицирани процедури за обезбедување на потребните одобренија за градење.Бојкоски истакна дека тие како Советничка група дале поддршка за точката но смета дека тоа би било бесполезно,го спомна и првиот повик од страна на UNDP и потсети на целокупната постапка и од тие причини и досегашното искуство смета дека не треба да сметаат на финансирањње од страна на истите.
Заклучокот со кој се обврзува Градоначалникот на Општина Битола да аплицира за фондот за техничка документација односно на повикот за финансирање на техничка документација за инфраструктурни проекти,беше ставен на гласање и усвоен со 29 гласови ЗА.
					2.
Марица Тодоровска се јави за збор и рече,Комисијата за финансии и Буџет по разгледување на материјалот по точките 2,5,6,7,8,9,10,11,12 и 13 од дневниот ред,по дискусиите Комисијата по точките 2 и 10  гласале со 2 гласови ЗА и 3 Воздржани,по точките  5, 6, 9,11 и 12 гласале со 5 гласови ЗА,по точките 7 и 8 гласале со 3 гласови ЗА,1 Воздржан и 1 Советник изземен од гласање. 
Марта Ѓоргиевска се јави за збор и дискусија по 2рата точка од дневниот ред односно Кварталниот извештај каде истакна дека во Буџетот на Општина Битола за првиот Квартал биле реализирани приходи и расходи во износ од околу 300 милиони ден. од вкупниот основен буџет на Општина Битола или 26,98%.Напомена дека во првиот квартал биле одржани и избори но сепак процентот на реализација бил повисок од минатата година.Исто така напомена дека сите програми биле извршени со одредени проценти,но смета дека е најважно што во Општина Битола континуирано се работи,го спомна и осветлувањето на фасадите на Широк Сокак,исто така ја напомена и изградбата и реконструкција на локалните улици и патишта,како и реконструкција на водоводни мрежи низ целата општина.Ѓоргиевска рече дека с.Егри,Лавци и Општичари биле од 92 до 99% во овој квартал.Во дикусијата ја спомна и реконструкцијата на паркинг просторот на Спортската сала Боро Чурлевски и партерното уредување на Офицерски Дом кои биле целосно завршени.Ја спомна и моменталната работа на новата детската градинка во АРМ ,новиот парк и против пожарниот дом,се надоврза и го спомна и добивањето за одобрувањето на Општина Битола за прифатилиштето за бездомни животни каде на денешната седница се носи програма за хуман третман и подобрувањето на средства кои беа спомнати од Директорот на ЈП Комуналец каде прифатилиштето ќе може да почне со работа,за да биде искрено и целосно ова излагање и покрај сите убави и силни точки сите послаби точки се лоцирани и ќе се корегираат бидејќи ВМРО ДПМНЕ и Коалицијата има цел,а тоа е најуспешна и убава Битола.
Борче Корлевски се јави за збор по однос на втората точка од дневниот ред и кратко се осврна на расходите и приходите.Потоа запраша што е реализирано од капиталните инвестиции и од ветените 10 проекти?!Дали проекти како основното училиште,спортскиот комплекс,против пожарната зграда и сите останатати ветувања влегуваат во реализацијата на првиот Квартал?!Корлевски потсети дека со овој буџет се исплаќало за минатата година во делот на културата и спортот.Во делот на осветлувањето запраша Дали се става ново лед осветлување во градот и Дали истото се одржува?!Исто така праша Дали има асфалтирање на нови улици во овој прв квартал?!Дали граѓаните се задоволни од работењето на ЈП Комуналец и Дали градот е почист?!Смета дека сите проблеми се прикриваат и дека од досегашното работење неможе да се види никаква реализација,а ниту пак капитално дело завршено.Корлевски смета дека од страна на Локалната Самоуправа по однос на проектите се даваат само лажни ветувања и секој информација дополнително да се проверува.Смета дека финансиските средства се трошат на тековни расходи,а не на важни проекти.
Ленче Илиевска се јави за збор која исто така го дискутираше кварталниот извештај  од тековната година и рече, доколку се направи споредба со минатата година кога процентот на реализација бил 25,78% оваа година има тенденција на зголемување и истиот изнесува 26,98% и тоа покрај изборниот процес.Динамиката на движење на дел од капиталните расходи во првиот квартал се однесува на капитални расходи кои доспеале во оваа година,односно проекти кои се реализирани во минатата година,а нивната дореализација е во оваа тековна година,исто така напомена дека дел се за отпочнување на  нови проекти за оваа година-изработка на проектна документација.Како капитални проекти во овај квартал ги напомена изградбата на детската градинка која е од голема полза на општината,исто така го спомна и финализирањето на проектот за реконструкцијата на улицата покрај св.Неделските гробишта,асфалтирањето на ул.Крушевска Република,активностите за комплетна реконструкција на ул. Солунска,Стив Наумов која вклучува комплетна реконструкција на водоводна,канализациона мрежа и коловоз.Согласно програмите за работа и спровените постапки истакна дека бил започнат со реализација проектот за уредување на паркинг просторот кај Декорпод,отпочнатите активности за изградба на новиот противпожарен дом(капитален проект на оваа Локална Самоуправа),започната  реализација на проектот за реконструкција на спортските игралишта кај ОУ Елпида Караманди,советничката напомена дека се работи на повеќе локации како во урбаниот така и во руралниот дел на Општината.Ги спомна и изградбите на уличните мрежи во с.Егри,Лажец и Оптичари,реконструкција на водоводни приклучоци и мешовите канализација и коловоз во Горно и Долно Оризари.Во дискусијата ја напомена и објавената јавна набавка за влезот во Битола за ул.8ми Септември од страната на Скопје која моментално е во фаза на евалуација,па според овие информации може да се каже дека Градоначалникот и Општина Битола остваруваат континуитет во остварувањето на веќе отпочнатите проекти и нивно финализирање.
Бојан Бојкоски кој се јави за збор и рече,денес на дневен ред е првиот квартал за извршување на буџетот каде сметам дека овие бројки се најголеми во однос на реализација.Не се сложи со дискусијата на советникот Корлевски дека се трошат парите на граѓаните,а не се реализираат проекти,па Бојкоски предложи советникот Корлевски да излези на терен и да се увери дека улиците кои ги наброј во дискусијата се веќе направени,а дел се во тек.Бојкоски потсети на работењето на улиците во времето на сегашната опозиција и ги напомена сите проблеми кои тогаш биле присутни.
Борче Корлевски му упати реплика на колегата Бојкоски во однос на реконструкцијата на улиците кои ги дискутираше,смета дека по преоритетни треба да им бидат проектите кои ги ветиле и кои се однесуваат на децата и младите, но сеуште немаат реализација за истите.Советникот дискутирајќи истакна дека Локалната Самоуправа немаат ниту една нова инвестиција во Општина Битола.
Бојан Бојкоски реплицирајќи по однос на реконструкцијата на улиците истакна дека секоја грешка направена од изведувачот е на трошок на истиот,а не на Општина Битола.А по однос на проектите за младите по кои не дале поддршка е поради енормно високите цени на проектите.
Анета Ѓоргиевска се јави за збор и се осврна на исплатите од програмата за социјална заштита каде истакна дека во првиот Квартал општина Битола на двете детски градинки Естреја Овадија Мара и Мајски Цвет им исплатила партиципација за сите корисници на услугите за месец декември (2 милиони ден.),за инклузија на децата роми Општина Битола исплатила на двете детски градинки финансиски средства околу по 65 илјади ден.,за сместување на бездомниците исплатени биле 672 илјади ден.Од страна на Општина Битола во првиот Квартал било префрлено и кофинансирање за образование на деца и возрасни роми во висина од 507 илјади ден.Исто така од програмата биле исплатени за советите за детско претприемништво совет на потрошувачи,совет за социјална заштита,совет на волонтери,совет за безбедност,исто така ги спомна и 5те исплатени здруженија кои имале активности од оваа област.Истакна дека од оваа програма се исплаќале и во иднина би се исплаќале поддршката на образовните асистенти,учениците со атипичен развој во средното образование.
Ѓорѓи Ѓорѓиевски се јави за збор и на почетокот од дискусијата најпрво се осврна на храброста од страна на колегите од опозицијата кои го дискутираа првиот Квартален извештај и неговата реализација.Не се сложи по однос на дискусиите дека даноците од граѓаните се земале,а за возврат не се реализирале проекти бидејќи доказ за тоа е реализацијата од 27 %,а за возврат се сложи дека некои од нив биле континуитет.Исто така смета дека овој процент не се постигнува само со прибирање на приходите,бидејќи и расходниот дел е ист.Потсети на двата политички моменти како парламентарните и претседателските избори и неизгласувањето на кварталните извештаи од страна на опозиција за кои Ѓорѓиевски ја нарече непринципиелна политика кога кварталните извештаи ги гласаат против,а на крај завршната сметка ја гласаат позитивно.
Борче Корлевски реплицирајќи кон советникот Ѓорѓиевски наведе дека и покрај процентите кои ги имаат наведено на терен немаат никаква реализација од ветените проекти,туку ги препишуваат само проектите кои веќе биле реализирани,а финансиските средства биле потрошени.
Ѓорѓи Ѓорѓиевски упатувајќи реплика кон советникот Корлевски наведе на што точно биле потрошени финансиските средства и детално ги објасни работите од првиот Квартал,откако ги наброј сите проекти не се сложи дека не било сработено и немало никаква реализација.
Претседателката Габриела Илиевска се јави за збор и се осврна на дискусијата на советничката Марта Ѓоргиевска која дискутирајќи истакнала дека во првите 3 месеци било сработено во Општина Битола,најпрво се согласи дека имаат ставки со 90% реализација,што би значело дека истите се потрошиле и запраша Што би се правело до крајот на годината,Дали тоа значи дека истите се немаменски потрошени,дали истите се готови тие проекти или повторно ќе им биде доставен неплански буџет за минатата година и ќе бара финансиски средства?!Ја запраша советничката Ѓоргиевска Дали е запознаена дека за зеленило и прифатилиштето нема повеќе пари и Дали знае дека Градоначалникот за репрезентација имал потрошено 50% во првите 3 месеци?!Илиевска рече,Советот носи буџет кои се планира за 12 месеци и доколку тие пари се потрошат за 3 месеци тоа значи дека не се работи како што треба, бидејќи сите проекти кои биле изгласани не се во функција.
Марта Ѓоргиевска реплицирајќи кон Претседателката рече,околу спомнатите  90% реализација,добро кажав што се работи и кои се работи во тек,повторно ги спомна проектите кои се завршени и се со реализација од 92 до 99%,а околу прифатилиштето доколку биде усвоена програмата за работа,вклучувајќи го и одобрувањето на средства кои беше побарано од општинскиот буџет истото ќе започне со непречена работа.
Претседателката Габриела Илиевска потсети дека на денешната седница немаат барање за финансиски средства за прифатилиштето.
Кварталниот извештај за извршување на Буџетот на Општина Битола во првиот квартал од 2024 година,беше ставен на гласање и се гласаше со 13 гласови ЗА,4 Против и 10 Воздржани.
					3.
Претседателката Габриела Илиевска се јави за збор и истакна дека од страна на Директорот им биле доставени сертификатите каде се работело за едно лице кое што ги исполнувало двата услови кои биле прашани на комисија,што би значело дека има едно обучено лице кое би работело во тој дел.
Програмата за хуман третман и благосостојба на бездомни животни на подрачјето на Општина Битола за 2024 година,беше ставена на гласање и усвоена со 26 гласови ЗА и 1 Воздржан.
					4.
Марица Тодоровска рече,Комисијата за јавни дејности по разгледување на материјалот по точка 4 од дневниот ред,по дискусиите Комисијата по истата гласале со 4 гласови ЗА.
Решението за давање согласност на Одлуката за утврдување на почетокот и завршетокот на работното време во ЈОУДГ „Естреја Овадија Мара” Битола,беше ставено на гласање и усвоено со 27 гласови ЗА.
					5.
Решението за давање согласност на Одлуката за утврдување на вредност на бодот за пресметување на плата на административните (државните) службеници вработени во ЈОУДГ „Естреја Овадија Мара” Битола за 2024 година,беше ставено на гласање и усвоено со 27 гласови ЗА.
					6.
Решението за давање согласност на Одлуката за утврдување на вредност на бодот за пресметување на плати на директорот и давателите на јавни услуги вработени во ЈОУДГ „Естреја Овадија Мара” Битола за 2024 година,беше ставено на гласање и усвоено со 27 гласови ЗА.
					7.
Решението за давање согласност на Одлуката за поднесување на барање за донесување на Одлука на Советот на Општина Битола за склучување на договори на Општина Битола со КЈП Нискоградба Битола за реализирање на Програмата на Советот на Општина Битола за изведување на градежни работи за санација на коловози со тампон од дробен камен со примена на член 24 од ЗЈН,беше ставено на гласање и усвоено со 25 гласови ЗА и 2 Советници изземени од гласање бидејќи имаат конфликт на интереси.
					8.
Решението за давање согласност на Одлуката за донесување на ценовник за изведување на градежни работи на КЈП Нискоградба Битола за потребите на Општина Битола – санација на коловози со тампон од дробен камен,беше ставено на гласање и усвоено со 25 гласови ЗА и 2 Советници изземени бидејќи имаат конфликт на интереси.
					9.
Решението за давање согласност на Одлуката за зголемување на бруто пресметковните бодови за платата на вработените во ЈП Комуналец Битола,беше ставено на гласање и усвоено со 25 гласови ЗА и 2 советници изземени од гласање бидејќи имаат конфликт на интереси.
Методија Илиевски побара кратка пауза за дополнителна координација.
Претседателката Габриела Илиевска даде пауза 5 минути
					10.
Марица Тодоровска се јави за збор и кратко се осврна околу покачувањето на цената во Старскиот Дом СЈУ Рајдер Битола,пред се напомена дека цената на услугите кои ги дава домот за згрижување на стари изнемоштени лица не била зголемена од 2013 год.,исто така напомена дека цената за згрижување и сместување на непокретно лице изнесува 11.737 ден.,а за лице кое само може да ги извршува своите основни потреби цената изнесува 9.711 ден.Тргнувајќи од фактот дека најниската пензија во моментот изнесува над 13 илјади ден. и дека повеќето сместени лица земаат дополнителен износ во вид на туѓа нега која изнесува над 4 илјади ден. доаѓаме до заклучок дека сите лица сместени во домот може да ги подмират своите месечни трошоци за сместување во новите предложени цени кои би изнесувале 16 илјади ден. за непокретни корисници и 14 илјади ден. за корисници кои се покретни и можат сами да ги извршуваат нивните потреби.Тодоровска тврди дека мал број на корисници сместени во домот земаат минимална пензија,а повеќето од корисниците имаат добри примања и нивните основни барања се за подобра исхрана,подобро греење, подобра хигиена и сл.Тодоровска истакна дека со овие постоечки цени нема да може да се постигне она што им треба на лицата и она што го бараат своите блиски за нивните блиски,а пак лицата кои немаат блиски и немаат никакви приходи во вид на пензија се под заштита на Центарот за социјална работа и за нивното сместување во Домот добива месечни блок дотации од Министерството за труд и социјална политика,а домот е должен да се грижи за овие лица до крајот на нивниот живот.Тодоровска по истакнатите факти ги замоли советниците да го прифатат барањето од Старскиот Дом Сју Рајдер за зголемување на цената за сместување во Домот и да им се овозможи поквалитетно сместување.
Ненси Лозанче се јави за збор и по однос на предложената точка на дневниот ред истакна дека истата е сосема оправдано барање од страна на Директорката на установата за корекција на цените за сместување и услуги на корисниците во Домот за Стари лица Сју Рајдер.Во однос на оправданоста на барањето Лозанче рече,има можност да се совпаднат излагањата со советничката Тодоровска меѓутоа смета дека тоа зборува за важноста и за суштината на барањето на менаџерскиот тим од установата.Го спомна и енормното зголемување на прехрамбените производи,електричната енергија,нафтените деривати, медицинските услуги согласно договорот со Општината па од тие причини истакна дека е потребна корекција на цената за сместување во домот.Исто така и Лозанче повторно истакна дека цената за услугите во установата не е направена корекција од 2013 год.,а пак во другите државни домови цената е корегирана и тоа без никаков проблем од страна на советите и истата се движи од 14 до 22 илјади ден.Потсети на излагање од страна на Директорката на установата од минатата година каде посочила дека доколку не биде корегирана цената домот ќе претрпи финансиски проблеми каде оваа година истите се потврдуваат бидејќи домот има поголеми расходи од приходи.Лозанче посочи дека доколку не се прифати корекцијата на цената установата нема да може да функционира,квалитетот на услугите ќе опадни и ќе се доведе во прашање приемот на нови корисници,а сепак тој е дом со најдобри услови за престој на стари лица.
Мирјана Захариевска Ралевска се јави за збор и рече,завршната сметка беше позитивна и нормално се сервисирале услугите и во истото нема долгови,а сега како точка на дневен ред е ставена за енормно зголемување од околу 65%.Не се сложи со излагањето на советничката Тодоровска која истакна дека има пензионери со добри примања.По однос на доставениот материјал советничката Мирјана смета дека самата анализа не била темелна,исто така советничката истакна дека лековите,средствата за хигиена,пелени и сл. во установите им биле доставувани од фамилиите.Како советничка група од Директорката побараа темелна анализа за енормното зголемување,истакна дека ова поскапување е енормно високо и трошоците за живот не се толку високи и по однос на доставената анализа истакна дека дополнително би се разговарало.
Марица Тодоровска реплицирајќи кон советничката Мирјана повторно ги цитираше нејзините ставови кои ги истакна во претходната дискусија.Смета дека со непокачување на цената свесно се доведуваат несоодветно да им се овозможи услуга односно со понизок квалитет.
Директорката на СЈУ Рајдер Марина Крстиќ зеде збор и најпрво рече,моето барање во моментот од 65% зголемување на цените не се должи дека ние тоа го побаруваме ,туку истото мора бидејќи цените во установата не се корегирани од 2013 год,а доколку истите во меѓувреме се корегирале етапно истото немало да изнесува толку.Рече,незнам од кој причини претходните раководства не го сториле тоа кога имале обврска според договорот со Општина Битола.Исто така не сум запознаена од која причина вработените работеле прекувремени сати и сменски а тоа не било регулирано и исплатено,за сега домот да финансиски последици трпи и да исплаќа енормно големи суми на пари за вработените и напомена дека во моментот имаат 2.000.200 ден. за судски трошоци и доколку оваа анализа не е доволна и се направи детална анализа трошоците за сместување би биле уште поголеми.Направи споредба со минатите години и истакна дупло се покачени цените во однос на сегашните суми.Напомена дека досега немаат блокирани сметки и смета дека истото успешно го менаџираат.Директорката Марина се осврна на прашањата од Министерството за труд и социјална политика и Државниот завод за статистика кога даваат податоци Како било возможно да издржуваат со овие цени. Директорката истака дека доколку не се даде поддршка по однос на точката ќе бидат во состојба да го скратат 24 часовното греење,да ги скратат намирниците,намалување на работниците кои би ја одржувале хигиената и тн. за во иднина да ги издржат сите побарувања кои што ги имаат.Истакна дека доколку минатата година била усвоена корекцијата на цената,истите немаше да бидат доведени до оваа состојба во која се наоѓаат.Не се сложи дека пензионерите сместени во домот неможе да го издржат финансискиот дел,бидејќи и кога било претходното покачување од 6000 на 9000 ден. во 2013 год. напомена дека и во тоа време била минималната пензија во тоа време изнесувала 9000 ден.Го објасни процесот за пензионерите кои немаат блиски роднини и како оди целата процедура.Смета дека за установата треба да се размисли сериозно бидејќи залосно е истата од најдобра во Македонија и најпофалена нема да го задржи тој статус.Исто така негираше во однос на излагањето на советничката Мирјана дека пензионерите ги плаќале своите лекови,пелени и сл. 
Мирјана Захариевска Ралевска реплицирајќи повторно напомена дека по темелна анализа дополнително би дискутирале и повторно истакна дека покачувањето во висина од 65% е навистина големо.И запраша Дали во годишниот план имале предвидено покачување на цените?!
Бојан Бојкоски се јави за дискусија и според доставените материјали Домот за стари лица Сју Рајдер секој месец има повеќе расходи од приходи,а истите се разлика од близу 700 илјади ден. од месец Март,смета дека доколку дополнително се чека до месец септември  биде се направиле долгови каде што нема да има излез или пак Општината да направи субвенционирање или укинување на дел од услугите кои ги нуди домот,предложи доколку се сложни советниците да се направат дополнителни консултации и една установа која е успешна години претходно да не дозволат да биде загубар.Бојкоски апелираше на разумно решение и да не биде доведено нормалното функционирање на Домот за стари лица Сју Рајдер.
Борче Корлевски се јави за збор на почетокот од дискусијата рече,факт е дека во сите ЈП-ја ќе се покачат цените не само во СЈУ Рајдер,но не ја знае причината зошто истото било сокриено и не било побарано пред изборите.Запраша Општина Битола не направила капитална инвестиција и не поставила фотоволтаици во установата?!Исто така запраша Зошто Општината не субвенционирала финансиски средства,кога истата има финаниски средства и е рентабилна. Корлевски смета дека со субвенционирање,капитална инвестиција, фотоволтаици и сл.  би биле пример со напредно функционирање на установата,без покачување на цените.
Претседателката Габриела Илиевска се јави за збор и истакна факт дека Домот за стари лица Сју Рајдер веќе 10 години има проблем со персоналот,а сето тоа е од непознати причини.Потсети на сите дадени поддршки од Советот за старскиот дом и протестите на пензионерите каде присуствувале високи функционери од нивните редови.Исто така Илиевска потсети на неизгласувањето за покачување на сметки за ЈП Водовод и КЈП Нискоградба од страна на советниците од ВМРО ДПМНЕ и Коалицијата.Илиевска се сложи дека можеби треба да се направи корекција на цените не во оваа висина, исто така смета дека Општина Битола може да обезбеди субвенционирање доколку е сериозна ситуацијата на установата.Претседателката Илиевска посочи дека нема намера да даде поддршка за покачување на цената во висина од 5.600 ден. бидејќи истата е голема сума.
Решението за давање согласност на Одлуката за усвојување на предлогот за корекција на цени за сместување и услуги на корисници во ЈОУ Дом за стари лица „СЈУ РАЈДЕР” Битола,беше ставено на гласање и се гласаше со 13 гласови ЗА и 16 Воздржани.
					11.
Решението за давање согласност на Одлуката за линеарно зголемување на платите во ЈП Пазари Битола,беше ставено на гласање и усвоено со 29 гласови ЗА.
					12.
Претседателката Габриела Илиевска се јави за збор и искажа јавна благодарност до Стопанска банка Скопје заради понудената донација бидејќи со тоа покажале дека се навистина општествено одговорна компанија која се понудила за решавање на проблемот со скалите кои се одолговлекувал подолг период.Сметам дека како општина треба да им бидеме целосно благодарни по однос на оваа донација.
Решението за давање согласност на Одлуката за прием на донација на плочки на ЈП Пазари Битола,беше ставено на гласање и усвоено со 29 гласови ЗА.
					


13.
Зоран Петковски рече,Комисијата за спорт,млади и рекреација по разгледување на материјалот по точката  13 од дневниот ред,по дискусиите Комисијата по истата гласале со 1 глас ЗА и 3 Воздржани.
Гаврил Трајковски се јави за збор и наведе дека правилникот за доделување на финансиски средства е направен со цел за поставување на критериуми при доделувањето на финансиски средства од буџетот,па смета дека со тоа би се стимулирале и клубовите,а и спортистите кои нижеле успеси.Упати забелешки за поставување на точките на дневниот ред за доделување на финансиски средства за одредени клубови кои постигнале низа на успеси,смета дека со тоа однесување кон спортистите ќе помогнат само еднократко. Трајковски рече,верувам дека овој правилник ќе биде едногласно изгласано и секој спортски клуб и спортист ќе биде правно заштитен на некој начин,па секој негов успех ќе биде помогнат според успесите кои ќе ги постигне. Повторно потсети и после неколкуте замерки кон Комисијата до него како советник не пристигнале никакви предлог измени на правилникот иако некои колеги искажале загриженост по истиот,не успеале да пратат предлог иако било искажано дека он нивна страна доколку предлогот е конструктивен истиот ќе биде прифатен.
Зоран Петковски се јави за збор и рече,по однос на правилникот истиот го разгледав уште еднаш и морам да апелирам дека доколку се донесе овој правилник како Претседател на Комисијата за спорт и млади,а и членовите на истата ќе мораме да се придржуваме до истиот и до секоја точка на правилникот.Меѓутоа смета дека правилникот содржи контадикторност бидејќи општинските лиги не се опфатени таму каде што треба да стимулираме ние неможеме да реагираме, општинските лиги ниту една екипа нема да бидат помогнати бидејќи немаат таква точка и основа,исто така потсети на неговото прашање Зошто сите лиги во државно првенство со ист коефициент се бодуваат?!Па според тоа смета дека ќе има реакции од здрженијата.Потоа продолжи со ставките кои биле наведени во правилникот и запраша многу работи за кои смета дека истите кои се наведени не се возможни и по истите смета дека ќе има голем број на негативни реакции заради одбивање на аликациите.Истакна дека не понудил измени на правилникот бидејќи смета дека истиот треба темелно да се измени,а смета дека за тоа е потребен подолг период,а не неколку денови.Истакна дека доколку се донеси правилникот,како Претседател нема одстапи ќе го почитува истиот,но за сето тоа објаснување да им даде советникот Трајковски кои го направил овој правилник.По однос на доделувањето на финансиските средства истакна дека заеднички сите членови на Комисијата одлучуваат по тоа прашање и не сакаат на никој да им наштетат.
Гаврил Трајковски упати реплика до советникот Петковски по однос на доставениот Правилник каде истакна дека истиот бил испратен пред една година и смета дека по однос на истиот имале доволно време за разгледување и корегирање.По однос на доделените финансиски средства повторно потсети на одржаната Комисија во 2022 год. за која случајно дознал дека се одржува истата и смета дека тоа ќе продолжи во иднина да се случува тоа за што упати замерки по однос на истото каде се известуваат членовите на Комисијата,а не и др. советници.
Зоран Петковски реплицирајќи истакна дека реагирал по истиот и минатиот пат кога им бил доставен,повторно истакна дека Правилникот е комплициран и истиот треба да се симплифицира и да се вметне во употреба.Петковски повторно истакна дека доколку биде изгласан правилникот од страна на советот истиот ќе го почитува.А по однос на поканите за присуство на Комисијата истакна дека има записници каде стои дека советниците се поканети но не присуствуваат многу често,Јавно го покани советникот Трајковски да присуствува на Комисијата кога ќе се доделуваат финансиските средства да одредат на кои апликанти ќе им се доделат тие средства според правилникот и дали истите ќе може да се имплементираат. 
Гаврил Трајковски реплицирајќи смета дека со ова како Претседател на Комисијата за спорт и млади советникот Петковски докажал дека во изминатите 3 години не успеал да најде време и да направи негов правилник за доделување на средства каде би го разгледувале,но сега кога се појави некој и понудил решение бараат проблем.Запраша Зошто во изминатите 3 години не успеале да направат Правилник каде би имало критериуми на доделување на финансиските средства,а не како досега каде им се доделуваат паушално финансиски средства на здрженијата.
Зоран Петковски реплицирајќи кон советникот Трајковски истакна дека од овие причини го поканува да присуствува на таа комисија и да посочи како да ги распределат финансиски средства.
Борче Корлевски зеде збор и најпрво искажа благодарност до колегите кои го изработиле Правилникот,но исто така упати забелешки по истиот и ставките кои ги содржи.Смета дека добро е да се работи по правилникот но исто така смета дека правилникот треба да се приспособи на реалното функционирање.Корлевски предложи правилникот да биде донесен истовремено со ребалансот од причина што треба да се запознаени колку финансиски средства имаат,а не подоцна да прават измени.
Гаврил Трајковски се јави за збор и истото прашање го постави и до советникот Корлевски Зошто досега не испратиле предлог промена на Правилникот,иако јасно истакна дека предлозите доколку се конструктивни ќе бидат прифатени.
Претседателката Габриела Илиевска зеде збор и се сложи со советникот Трајковски околку тоа Правилникот кои бил донесен во овој советот бил пред околу една година,каде според оваа информација негираше дека немало доволно време за разгледување и корегирање на истиот,бидејќи истиот не е совршен,а на дневен ред се најде дури денес по консултација со колегата да не ја оптоваруваме минатата седница.
Борче Корлевски рече,спортските клубови и здрженија да донесат образец за претходната 2023 год.,финансиски план за реализација,копија од тековна состојба во централен регистар,извештај за добиените средства од Општина Битола за начинот на нивната наменска реализација.Корлевски истакна дека говори за наменски потрошени финансиски средства,а смета дека тоа во овој случај го нема.Се сложи дека има време за измена на правилникот,но истиот нема да биде од Советничката група на Левица ,туку ќе биде од него.Корлевски во однос на апликациите истакна дека е многу комплицирано да се пресечи и да не се одбие никој,а дека доколку се работи според овој правилник и овие критериуми од сите поднесени апликации многу мал број од апликациите ќе добијат финансиски средства.
Бојан Бојкоски зеде збор и рече,по одржаната Комисија побарав практичен пример од неколку апликации и советникот Трајковски да посочи како би се распределувале финансиските средства,но не добив одговор за истото.Смета дека спортистите треба да се стимулираат,а не казнуваат и тие како Советничка група на ВМРО ДПМНЕ и Коалицијата по однос на оваа точка ќе гласаат воздржано.
Правилникот за финансиска поддршка на спортисти, спортски клубови, спортски здруженија и други правни лица од областа на спортот,беше ставен на гласање и се гласаше со 5 гласови ЗА и 23 Воздржани.
					14.
Анастасија Трајковска зеде збор и постави прашање,заради идентичните предлози Дали ќе бидат сублимирани предлозите за да може да изградат став по истите?!
Претседателката Габриела Илиевска истакна дека нема да биде возможно тоа, бидејќи двата предлози се различни,а и сумата во нив е различна па од таа причина тие треба да се гласаат.
Методија Илиевски се јави за збор и како советник од претходниот состав кој ја гласал и залагал за оваа одлука да биде донесена,се осврна на записник каде била донесена оваа одлука и цитираше делови од истата,наведе кога се одржала, кој се бил присутен од тогашните советници и претставници од РК Пелистер,кој не присуствувал,кои биле предложени заклчоци и биле добро познати во платформата и тн.Потенцираше дека за истите гласале со 15 гласови ЗА меѓу кои членовите од тогашната власт и 10 гласови Воздржани.Побара од Претседателката на Советот Илиевска доколку му дозволи да дискутира по двете точки.Илиевски смета дека е лицемерно (ова се однесува на сегашниот Градоначалник Тони Коњановски-кои бил тогашен советник) да предлага нешто кое во минатиот состав не го изгласал,а денес се китите со успесите на акционерското друштво РК Пелистер Еурофарм.Па од таа причина како Советничка група по предложената иницијатива од нивната Советничка група ќе дадат поддршка,а точката предложена од страна на Градоначалникот Тони Коњановски смета истата е за берење на политички поени нема да добие поддршка.И на крајот од дискусијата побара од советниците да бде изгласана оваа иницијатива,а не иницијативата предложена од Градоначалникот.
Иницијативата за финансиска поддршка од 3,5 милиони денари за РК Еурофарм Пелистер Битола за целокупна поддршка на ракометниот колектив,беше ставена на гласање и усвоена со 25 гласови ЗА,2 Советници изземени од гласање и 1 Воздржан.
					15.
Иницијативата за давање на финансиски средства на РК Еурофарм Пелистер АД Битола во износ од 3 милиони денари во вид на поддршка и признание за постигнатите високи резултати,беше ставена на гласање и се гласаше со 14 гласови ЗА,13 Воздржани и 1 Советник изземен од гласање.
Претседателката Габриела Илиевска процедурално зеде збор и објасни дека Советничката група на ПОИНАКУ гласала по двете точки ЗА,бидејќи смета дека што и да биде изгласано сепак Градоначалникот одлучува што ќе објави.
					16.
Претседателката Габриела Илиевска зеде збор и рече,по незнам кој пат добиваме документација по предлог на Градоначалник каде што имаме потпишано решение за вд Директор на ЈП Водовод на 30.05.2024 год.,а пред самата седница ни пристигна материјал барање од моменталниот актуелниот вд Директор на ЈП Водовод во кое бара да биде разрешен од претседател на УО на КЈП Нискоградба па сакам да запрашам Како некој го назначил за Директор кога сеуште е претседател на УО на КЈП Нискоградба?!Како Советничка група на Поинаку сме гласале за тој човек да биде претседател на УО на КЈП Нискоградба и денес добиваме барање да биде Директор,па според ова претседателката смета дека некои работи не му се јасни на Градоначалникот дека ги прекршува законите и дека во овој момент е направен прекршок,од причина што неможе да му се даде решение за Директор на лице кое сеуште е Претседател на УО на ЈП,па како Советничка група по однос на оваа точка нема да гласаме.
Методија Илиевски зеде збор и најпрво потсети на минатата година кога предложи разрешување на членовите од УО и НО на ЈП-ја,по изгласувањето на предложената точка чекале на објава на Градоналаникот на одлуките во службен гласник и го прочита образложението кое било дадено за истата бидејќи истата гласела само разрешување,а не и именување.Па според тоа го постави прашањето Дали правниците во Општина Битола работат под ингеренции и закани на актуелното раководство,кога пред една година истата одлука не ја спроведиле?!Илиевски предложи Градоначалникот да го повлече предложениот Директор кој е сегашен претседател на УО во КЈП Нискоградба и на негово место да постави друг вд Директор и кои нема да биде член или претседател во некој УО.Илиевски смета дека законите треба да се почитуваат и истите да важат за сите,а не за поединци,па според тоа смета дека оваа одлука не треба да биде изгласана.
Бојан Бојкоски смета дека советникот Илиевски не е запознаен со донесените измени за законот за УО,каде не е дозволиво да има и разрешување и именување на иста седница.Бојкоски се надоврза на Илиевски и нивното барање за разрешување и именување каде истакна дека тогаш сеуште немало измени во законот за УО.Смета дека доколку се донесе одлука за разрешување и именување на оваа седница ќе има прекршување на законите.
Методија Илиевски му упати реплика на советникот Бојкоски по однос на Директорот,смета дека целокупната постапка која се води е погрешна.
Ѓорѓи Ѓорѓиевски зеде збор и истакна кон советникот Илиевски дека ниту една законска и правна процедура не е прекршена,го запраша Илиевски кој беше кандидат на листата за пратеници,а воедно и вработен како раководно лице,Дали доколку беше избран како пратеник функцијата би му била споива и Зошто не поднесол оставка од раководната позиција кога биле ставен на листа за пратеник?!
Претседателката Габриела Илиевска смета дека и претходно  имало ваков случај каде се прекршувале законите и од таа причина ЈП-ја се во катастрофална ситуација.
Решението за разрешување на претседател на управен одбор на КЈП Нискоградба Битола,беше ставено на гласање и се гласаше со 13 гласови ЗА,15 Против и 1 Советник изземен од гласање.
					17.
Иницијативата за финансиска поддршка на тенискиот клуб Битола со 300.000,00 денари,беше ставена на гласање и усвоена со 29 гласови ЗА.
					18.
Иницијативата за финансиска поддршка на боксерски клуб Пелистерски Јунак со 300.000,00 денари,беше ставена на гласање и усвоена со 29 гласови ЗА.
					19.
Борче Корлевски зеде збор по точка која ја предложи и истакна дека и во други основни училишта постои ваков проблем.Смета дека по однос на овие случки треба да имаат точни информации бидејќи институциите треба да делуваат по истите.Исто така смета дека како Совет треба да имаат информација што конкретно превзело училиштето и Градоначалникот по однос на овие случувања.
Информацијата од УО и Градоначалникот за булингот во ООУ „Даме Груев” Битола и ООУ „Св.Кирил и Методиј” Битола,беше ставена на гласање и усвоена со 27 гласови ЗА и 2 Советници изземени од гласање.









Седницата заврши во 14,00 часот.
Седницата се снимаше на аудио касети и по нив се водат забелешки.
Седницата ја обработи Наталија Најдовска,самостоен референт за седници.



















Бр.09-48/2                                                                           ПРЕТСЕДАТЕЛ
03.06.2024год.                                                      на Советот на Општина Битола
 Б и т о л а                                                                        Габриела Илиевска            

